L-Imħallef Ian Spiteri Bailey sejjaħ lill-agenzija Infrastructure Malta "arroganti" talli riedet tkompli bit-twessigħ ta' Triq San Anard u Triq il-Gudja f'Bulebel minkejja l-periklu li hemm minħabba l-provvista taħt l-art ta' xi gass. Skont rapport ta' The Times of Malta, il-Qorti waqqfet dawn ix-xogħlijiet milli jibdew wara li l-kumpanija Multi Packaging Limited, li tinsab qrib dawn it-toroq, appellat għal dan it-twaqqif. Din il-kumpanija tipproduċi l-kaxex tal-kartun u tagħmel użu minn gass LPG li jinsab ġo tankijiet kbar. Il-problema hi li dawn it-tankijiet jinsabu fiż-żona fejn din l-aġenzija tixtieq tibni rawndebawt. Minkejja li dawn jinsabu 'l bogħod mit-triq, il-kumpanija wisset li dan ix-xogħol se jnaqqas din id-distanza u b'hekk, isiru perikolużi għal kulħadd u anke jsiru llegali minħabba l-periklu tagħhom. Anke l-inġinier li ċċertifika t-tankijiet wissa b'dan il-periklu li jaf jikkawżaw it-tankijiet. Hi spjegat li ddiskutiet din il-problema ma' aġenziji oħra, fosthom id-Dipartiment tal-Protezzjoni Ċivili u l-General Workers Union imma Infrastructure Malta xorta riedet tkompli bix-xogħol. Intant, din l-aġenzija spejgat li xtaqet twessa' t-triq li hija magħrufa għall-inċidenti li toħloq. Hi fakkret ukoll li din l-art hija tal-Gvern u li xorta kienet se timplimenta miżuri protettivi biex ikunu protetti l-viċinanzi. Madanakollu, l-Imħallef sostna li l-aġenzija naqset milli tindirizza t-tħassib wara l-proġett u li għandha jkollha argumenti konkreti meta tispjega ruħha ħalli tindirizza wkoll it-tħassib ta' partijiet oħra. Din mhux l-ewwel darba li Infrastructure Malta kienet fil-mira tal-kritika fuq ix-xogħlijiet li wettqet. F'Diċembru tas-sena l-oħra, l-NGO Moviment Graffitti u l-Partit Nazzjonalista qalu li din l-aġenzija m'għandiex titħalla tidħol fl-art tal-bdiewa f'Ħal Luqa mingħajr permess. Aqra aktar: L-abbużi minn Infrastructure Malta jridu jieqfu – PN Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61ee44516da58_rand.td-a-rec-img{text-align:left}.td_uid_3_61ee44516da58_rand.td-a-rec-img img{margin:0 auto 0 0}